3 megapixeles kamerás vetítő a Toshiba-tól - iPon - hardver és szoftver hírek, tesztek, webshop, fórum
3 megapixeles kamerás vetítő a Toshiba-tól
Ma jelentette be a Toshiba a legújabb projektora megjelenését, amelyet elláttak egy fejlett integrált CMOS kamerával is. A TLP-XC2000U LCD nevet viselő vetítő kamerája 3 megapixeles felbontással, 16x nagyítással és beépített LED-fénnyel rendelkezik, amelyek révén térbeli képek, apróbetűs szövegek és parányi részletek rögzítése esetén is egyformán jól teljesít, és mindezt tökéletesen is adja vissza nagyképernyős kivetítésben.
{{ "2007-10-10T14:04:00+02:00" | humanReadableDate(true) }}
A Toshiba Natural Color Enhancer (természetes színfokozó) technikájának köszönhetően minden egyes vetített kép ragyogóan tiszta és kivételesen éles. A vetítő ezen felül 2000-es ANSI lumen értékkel büszkélkedhet, XGA (1024x768) alap felbontással és 400:1 kontrasztrátával, amelyek szintén hozzájárulnak a ragyogó és hatásos képek megjelenítéséhez. Emellett a gép HDTV/DTV kompatibilitással is bír, a lámpa élettartama pedig gazdaságos üzemmódban akár 3000 órára is meghosszabbítható (és ez még költségkímélő is).
Külön gondot fordítottak a tervezésnél a biztonságosságra is; a vezérlőpult ugyanis egy tenyérnyi méretű, eltávolítható panelen kapott helyet. Ha a panelt eltávolítják, a projektor csak a megfelelő jelszó begépelése esetén fog működni - vagy a panel visszahelyezésekor. A gép 4 kg-t nyom, méreteit tekintve pedig 37,1 x 24,9 x 9,1 cm - ára megközelítőleg $1.099 (kb. 203.500 Ft)